**Политика на МСС – България**

**за обработване на лични данни**

**във връзка с работата по международни случаи**

**(случаи на деца и възрастни в трансгранична ситуация)**

Фондация „Международна социална служба – България“ (наричана по-долу МСС – България) е българска неправителствена организация, регистрирана като юридическо лице с нестопанска цел в обществена полза. МСС – България е вписана в Регистъра на юридическите лица с нестопанска цел при Министерството на правосъдието (Удостоверение за вписване № 20030424002/24.04.2003 г.).

МСС-България е член на мрежата на Международна социална служба (МСС), една от най-старите международни неправителствени организации в света, създадена през 1924 година в Женева за подкрепа на деца и семейства, останали разделени в резултат на миграционни процеси от Европа към Америка след първата световна война. Понастоящем МСС представлява мрежа от организации в над 120 държави, които подкрепят деца, възрастни и семейства в трансгранична ситуация в различни ключови области – закрила на деца и възрастни в риск, родителски конфликти, международно отвличане на дете, документиране и др. Работата по международни случаи на МСС – България се осъществява основно чрез посредничество между български и чуждестранни социални служби и съдилища чрез предоставяне на социални доклади, проучвания и оценки, които да подпомогнат съдиите и социалните работници, когато трябва да вземат решение за дете в негов интерес, когато то се намира в трансгранична ситуация.

МСС – България е администратор на лични данни по смисъла на Закона за защита на личните данни и Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (наричан по-долу Общ регламент за защитата на данните).

Настоящата политика се отнася до работата на МСС – България по международни случаи, която е приета в изпълнение на Закона за защита на личните данни и Общия регламент за защитата на данните.

**I. Име и адрес за връзка с администратора на лични данни:**

Фондация „Международна социална служба – България“ (МСС – България)

София 1000, бул. „Дондуков“ № 5, вход В, етаж 4, апартамент 14

**II. Цели на обработването:**

1. За да бъдат осигурени и защитени животът и здравето на деца и възрастни в риск и техните семейства, които се намират в трансгранична ситуация;

2. За осигуряване благосъстоянието на деца и възрастни в трансгранична ситуация;

3. За вземане на решение в интерес на детето в трансгранична ситуация, в рамките на съдебни производства, когато това е необходимо за установяването, упражняването или защитата на правни претенции.

**III. Правно основание за обработване на личните данни (законосъобразност на обработването):**

Правното основание зависи от спецификите на всеки конкретен случай, целите на обработването на личните данни и източниците, които предоставят данните на МСС – България.

1. Субектът на данните е дал съгласие за обработване на личните му данни за една или повече конкретни цели;

2. Обработването на данните е необходимо за спазването на законово задължение, което се прилага спрямо МСС – България (чл.7 от Закона за закрила на детето и чл.405 от Закона за съдебната власт);

3. Обработването е необходимо, за да бъдат защитени жизненоважните интереси на субекта на данните или на друго физическо лице;

4. Обработването е необходимо за целите на легитимните интереси на администратора или на трета страна (интерес на дете), освен когато пред такива интереси преимущество имат интересите или основните права и свободи на субекта на данните, които изискват защита на личните данни, по-специално когато субектът на данните е дете. В тази хипотеза субектът на данните има право на възражение срещу обработването на личните му данни и МСС – България прекратява обработването им, освен ако тези данни се обработват за установяването, упражняването или защитата на правни претенции (чл.21, т.1 от Общия регламент за защитата на данните).

Когато обработването е необходимо с цел установяване, упражняване или защита на правни претенции, МСС – България може да обработва чувствителни лични данни, на основание чл.9, параграф 2, буква е) от Общия регламент за защита на данните.

**IV. Категории физически лица, за които се обработват данните:**

Деца и възрастни в трансгранична ситуация в т.ч. родители; настойници; попечители; лица, които полагат грижи за детето; приемни родители и членове на разширеното семейство на детето.

**V. Категории лични данни, отнасящи се до физическите лица:**

***1. Физическа идентичност:***

- име;

- ЕГН;

- адрес (постоянен и настоящ);

- данни по лична карта и/или по паспорт;

- месторождение;

- телефон;

- електронна поща;

***2. Психическа идентичност:***

- психично състояние;

- психично здраве;

- психическо и интелектуално развитие;

***3. Лични данни, които се отнасят до здравето:***

- физическо развитие;

- направени ваксинации;

- минали, настоящи и хронични заболявания;

- лечение и рехабилитация;

- наличие на увреждане - експертно решение на ТЕЛК и % загубена възможност за социална адаптация;

***4. Икономическа идентичност:***

- имотно състояние;

- финансово състояние;

- доходи;

- задължения;

***5. Културна идентичност:***

- интереси;

- хоби;

***6. Социална идентичност:***

- произход;

- среда;

- навици;

- образование;

- учебно заведение;

- завършен клас и образователна степен;

- специални образователни потребности;

- училищна успеваемост;

- професия;

- трудова дейност;

- зависимости;

- криминално минало;

***7. Семейна идентичност:***

- семейно положение;

- родствени връзки;

***8. Лични данни, които разкриват етнически произход;***

***9. Лични данни, които разкриват религиозни убеждения;***

**VI. Категории получатели, на които личните данни могат да бъдат предоставяни:**

1. Физическите лица, за които се отнасят данните;

2. Лицата, за които е предвидено в нормативен акт;

3. Съдилища;

4. Членове на мрежата на Международна социална служба;

**VII. Предоставяне на лични данни в други държави:**

1. В държави-членки на Европейския съюз и на Европейското икономическо пространство (Исландия, Лихтенщайн и Норвегия);

2. В държави, за които ЕС е признал, че осигуряват адекватна степен на защита на личните данни, предавани от ЕС, поради което се приема че трасферът на лични данни към тези държави ще се възприема като транфер на лични данни в рамките на ЕС[[1]](#footnote-1);

3. В трети държави, когато субектът на данните изрично е дал съгласието си за тяхното предаване, когато предаването е необходимо за установяването, упражняването или защитата на правни претенции при спазване на дерогацията по чл.49, параграф 1, буква д) от Общия регламент за защита на данните или когато предаването е необходимо, за да бъдат защитени жизненоважните интереси на субекта на данните или на други лица.

**VIII. Източници, които предоставят данните на МСС – България:**

1. Физическите лица, до които се отнасят;

2. Социални служби;

3. Съдилища;

4. Адвокати;

5. Членовете на мрежата на Международна социална служба.

**IХ. Права на субектите, чиито лични данни се обработват:**

1. Право на достъп до личните данни чрез подаване на заявление;

2. Право на коригиране на лични данни чрез подаване на заявление;

3. Право на заличаване на лични данни (т.нар. „право за бъдеш забравен“) чрез подаване на заявление;

4. Право на оттегляне на съгласие за обрабоване на лични данни;

5. Право на възражение срещу обработване на лични данни с изключение на случаите, в които личните данни се обработват на основание член 6, параграф 1, буква е) от Общия регламент за защита на данните за установяването, упражняването или защитата на правни претенции, когато МСС – България може да откаже да прекрати обработването им на основание чл.21, т.1 от Общия регламент за защитата на данните.

За упражняване на тези права, всяко физическо лице, чиито данни се обработват, може да подаде заявление до МСС-България с описание на своите искания, на адрес: София 1000, бул. „Дондуков“ № 5, вход В, етаж 1, апартамент 1.

**Х. Право на жалба на субектите на лични данни:**

Всяко физическо лице, чиито данни са обработват от МСС-България, ако счита, че обработването на личните му данни нарушава разпоредбите на Закона за защита на личните данни, респ. на Общия регламент относно защита на данните, може да подаде жалба до:

1.Изпълнителния директор и/или до Председателя на УС на МСС-България на адрес: София 1000, бул. „Дондуков“ № 5, вход В, етаж 4, апартамент 14;

2. Комисията за защита на личните данни на адрес: София 1592, бул. „Проф. Цветан Лазаров” No 2; или

3. Компетентния съд.

1. <https://ec.europa.eu/info/law/law-topic/data-protection/data-transfers-outside-eu/adequacy-protection-personal-data-non-eu-countries_en> [↑](#footnote-ref-1)